CELEX: C2007/235/43
Language: sk
Date: 2007-10-06 00:00:00
Title: Vec T-304/07: Žaloba podaná 10. augusta 2007 – Calzaturificio Frau/ÚHVT – Camper

6.10.2007   
            
            
               SK
            
            
               Úradný vestník Európskej únie
            
            
               C 235/23
            
         Žaloba podaná 10. augusta 2007 – Calzaturificio Frau/ÚHVT – Camper
   (Vec T-304/07)
   (2007/C 235/43)
   Jazyk žaloby: taliančina
   Účastníci konania
   
      Žalobkyňa: Calzaturificio Frau S.p.A. (San Giovanni Ilarione VR, Taliansko) (v zastúpení: A. Rizzoli, advokát)
   
      Žalovaný: Úrad pre harmonizáciu vnútorného trhu (ÚHVT)
   
      Ďalší účastník konania pred odvolacím senátom: Camper S.L.
   Návrhy žalobkyne
   
               —
            
            
               rozhodnúť, že žaloba spolu s jej prílohami je prípustná,
            
         
               —
            
            
               zrušiť rozhodnutie odvolacieho senátu (body 1, 2, a 3 rozhodnutia), ktorým zrušil napadnuté rozhodnutie, zamietol prihlášku ochrannej známky pre všetky sporné tovary a služby a zaviazal žalobkyňu na náhradu trov namietkového a odvolacieho konania,
            
         
               —
            
            
               zaviazať žalovaného na náhradu trov konania.
            
         Žalobné dôvody a hlavné tvrdenia
   
      Prihlasovateľ ochrannej známky Spoločenstva: žalobkyňa.
   
      Prihlasovaná ochranná známka: obrazová ochranná známka obsahujúca doprava zahnutý čierny oblúk (prihláška č. 3.388.097) pre tovary zaradené do tried 18 a 25.
   
      Majiteľ ochrannej známky alebo označenia, ktoré je základom námietky: Camper S.L.
   
      Ochranná známka alebo označenie, ktoré je základom námietky: trojrozmerná španielska národná ochranná známka v tvare topánky pre tovary zaradené do triedy 25, obrazové anglické národné ochranné známky predstavujúce v rôznych formách zahnutý oblúk pre tovary zaradené do triedy 25 a dve obrazové ochranné známky Spoločenstva tiež s oblúkom pre výrobky zaradené do triedy 18.
   
      Rozhodnutie námietkového oddelenia: čiastočné zmietnutie námietky.
   
      Rozhodnutie odvolacieho senátu: zrušenie napadnutého rozhodnutia a zamietnutie prihlášky.
   
      Dôvody žaloby: porušenie článku 8 ods. 1 písm. b) a článku 73 nariadenia č. 40/94 o ochrannej známke spoločenstva.